CELEX: 
Language: hu
Date: 2017-06-26 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az 540/2014/EU európai parlamenti és tanácsi rendeletnek a hangjelző rendszerekre vonatkozó, a járművek EU-típusjóváhagyásához szükséges követelmények tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A hibrid elektromos és tisztán elektromos járművek, más néven csendes közúti járművek (QRTV) zajkibocsátása jelentősen alacsonyabb, mint a belső égésű motorral rendelkező járműveké, ami környezeti előnyökkel jár. A zajszint csökkenésével azonban megszűnt egy olyan fontos hangjelzés forrása is, amely a veszélyeztetett úthasználókat, jellemzően a látássérült személyeket és a kerékpárosokat a járművek közeledésére, jelenlétére vagy elindulására figyelmeztette.
            
            
               A zajkibocsátás tekintetében az M és N kategóriájú járművekre vonatkozó típusjóváhagyási követelményeket az 540/2014/EU rendelet
                  1
                határozza meg. E rendelet a minimális zajkibocsátásra vonatkozó követelményeket is megállapítja a csendes közúti járművekbe szerelt hangjelző rendszerekre (AVAS) vonatkozóan, melyek arra szolgálnak, hogy a veszélyeztetett úthasználók biztonsága érdekében figyelmeztessék őket a csendes közúti járművek jelenlétére.
            
            
               Az ENSZ EGB keretében folyó munka eredményeként nemrégiben megjelent a 138. sz. ENSZ EGB-előírás a csendes közúti járművek jóváhagyásáról, ennek figyelembevétele érdekében pedig szükségessé vált az 540/2014/EU rendeletben a hangjelző rendszerekre vonatkozóan megállapított követelmények részletesebb meghatározása és továbbfejlesztése. Emellett a Bizottságnak eleget kell tennie az 540/2014/EU rendelet 8. cikke szerinti jogi kötelezettségének is, miszerint részletesebb előírásokat kell meghatároznia a hangjelző rendszerekre vonatkozóan.
            
            
               E jogi aktus az 540/2014/EU rendelet VIII. mellékletének a hangjelző rendszerekre vonatkozó műszaki követelmények és vizsgálati eljárások tekintetében történő, a 138. sz. ENSZ EGB-előírás figyelembevételével való módosítására irányul.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               E felhatalmazáson alapuló jogi aktus előkészítése során a Bizottság megfelelő szakértői szintű konzultációkat folytatott az érintett ágazat érdekelt felei, valamint a megfelelő társadalmi partnerek és tagállami szakértők bevonásával.
            
            
               E jogi aktusról nyilvános konzultáció folyt 2017. április 3. és május 1. között a jogalkotás minőségének javításával foglalkozó portálon; a kapott visszajelzéseket kellőképpen figyelembe vették.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               a)Jogalap
            
            
               E felhatalmazáson alapuló jogi aktus jogalapja a gépjárművek zajszintjéről és a csere-hangtompítórendszerekről, és a 2007/46/EK irányelv módosításáról, valamint a 70/157/EGK irányelv hatályon kívül helyezéséről szóló, 2014. április 16-i 540/2014/EU európai parlamenti és tanácsi rendelet.
            
            
               b)A jogi aktus típusának megválasztása
            
            
               Az 540/2014/EU rendelet módosításának a rendelet a megfelelő eszköze.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.6.26.)
            
            
               az 540/2014/EU európai parlamenti és tanácsi rendeletnek a hangjelző rendszerekre vonatkozó, a járművek EU-típusjóváhagyásához szükséges követelmények tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
         
         
            
               tekintettel az Európai Unió működéséről szóló szerződésre,
            
            
               tekintettel a gépjárművek zajszintjéről és a csere-hangtompítórendszerekről, és a 2007/46/EK irányelv módosításáról, valamint a 70/157/EGK irányelv hatályon kívül helyezéséről szóló, 2014. április 16-i 540/2014/EU európai parlamenti és tanácsi rendeletre
                  2
                és különösen annak 8. cikke második bekezdésére és 9. cikkére,
            
            
               mivel:
            
            
               (1)Az 540/2014/EU rendelet meghatározza az M (személyszállító járművek) és N (áruszállító járművek) kategóriájú új járműveknek a zajszint tekintetében történő EU-típusjóváhagyására vonatkozó követelményeket. A rendelet továbbá intézkedéseket állapít meg a csendes közúti járművekbe szerelt, a veszélyeztetett úthasználók figyelmeztetésére szolgáló hangjelző rendszerekre (AVAS) vonatkozóan.
            
            
               (2)Miután az ENSZ Európai Gazdasági Bizottsága (ENSZ EGB) keretében működő Járműelőírások Harmonizálása Világfórum 2016. március 8–11-i 168. ülésén elfogadták a csendes közúti járművek jóváhagyásáról szóló 138. sz. ENSZ EGB-előírást, felül kell vizsgálni az 540/2014/EU rendelet VIII. mellékletét a hangjelző rendszerekre vonatkozó követelményeknek a kibocsátott hang típusa és erősége, a hangkibocsátás módja, a szüneteltető kapcsoló és az álló járművek zajszintje tekintetében történő pontosítása érdekében.
            
            
               (3)A 2007/46/EK európai parlamenti és tanácsi irányelv
                  3
                I. melléklete szerinti, a járműveknek a megengedett zajszint tekintetében történő EU-típusjóváhagyásával kapcsolatos adatközlő lapot és az EU-típusbizonyítvány kiegészítését felül kell vizsgálni annak érdekében, hogy tükrözzék a hangjelző rendszerekre vonatkozó részletes követelményeket.
            
            
               (4)Továbbá a hangjelző rendszerrel felszerelt hibrid elektromos és tisztán elektromos járművek jóváhagyásának lehetővé tétele érdekében helyénvaló vizsgálati követelményeket meghatározni a hangjelző rendszerek által előre- és hátramenetben kibocsátott zaj minimumszintjére és a kibocsátott zaj frekvenciaeltolására vonatkozóan.
            
            
               (5)Az 540/2014/EU rendeletet ezért ennek megfelelően módosítani kell.
            
            
               (6)Tekintettel arra, hogy az 540/2014/EU rendelet 2016. július 1-je óta hatályos és teljes körű alkalmazása nem lehetséges a VIII. melléklet e jogi aktus szerinti módosításai nélkül, e rendeletnek a lehető leghamarabb hatályba kell lépnie,
            
            
               ELFOGADTA EZT A RENDELETET:
            
            
               1. cikk
               Az 540/2014/EU rendelet módosításai
            
            
               Az 540/2014/EU rendelet a következőképpen módosul:
            
            
               1. Az I. melléklet a következőképpen módosul:
            
            
               a)
                     az 1. függelék a következő 12.8. ponttal egészül ki:
            
            
               „12.8. HANGJELZŐ RENDSZER
            
            
               12.8.1. A járműtípusnak a 138. sz. ENSZ EGB-előírás szerint a zajkibocsátás tekintetében megadott jóváhagyási száma (1)
            
            
               vagy 
            
            
               12.8.2. Teljes hivatkozás a hangjelző rendszernek az 540/2014/EU rendelet szerint mért zajkibocsátási szintjére (1)”;
            
            
               b) a 2. függelékben a kiegészítés a következőképpen módosul:
            
            
               i. a 3. pont helyébe a következő szöveg lép:
            
         
         
            
               „3. Hangjelző rendszerrel felszerelve: igen / nem (1)”;
            
            
               ii. a szöveg a következő 4. ponttal egészül ki:
            
            
               „4. Megjegyzések: …………………………………………………………………………………….”.
            
            
               2. A VIII. melléklet helyébe e rendelet mellékletének szövege lép.
            
            
               2. cikk
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2017.6.26.-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  Az Európai Parlament és a Tanács 540/2014/EU rendelete (2014. április 16.) a gépjárművek zajszintjéről és a csere-hangtompítórendszerekről, és a 2007/46/EK irányelv módosításáról, valamint a 70/157/EGK irányelv hatályon kívül helyezéséről (HL L 158., 2014.5.27., 131. o.).
               
               
                  
                     (2)
                  HL L 158., 2014.5.27., 131. o.
               
               
                  
                     (3)
                  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.). 
               
            
      
    ---documentbreak--- 
      
         
         
            
               MELLÉKLET
            
            
               a következőhöz:
            
            
               A Bizottság (EU) .../... felhatalmazáson alapuló rendelete
            
            
               az 540/2014/EU európai parlamenti és tanácsi rendeletnek a hangjelző rendszerekre vonatkozó, a járművek EU-típusjóváhagyásához szükséges követelmények tekintetében történő módosításáról
            
            
               VIII. MELLÉKLET
            
            
               A HANGJELZŐ RENDSZERRE VONATKOZÓ INTÉZKEDÉSEK
            
            
               I. SZAKASZ
            
            
               Ez a melléklet a hibrid elektromos és a tisztán elektromos (HEV és EV) járművekhez használható hangjelző rendszerrel (AVAS) kapcsolatos intézkedéseket állapítja meg.
            
            
               1. A 2. a) és a 2. b) ponttól függetlenül a II. szakasz rendelkezései vonatkoznak a következő járművekbe szerelt hangjelző rendszerekre: 
            
            
               a) valamennyi, 2019. július 1-je előtt jóváhagyott járműtípus; 
            
            
               b) az a) pontban említett típuson alapuló valamennyi új jármű 2021. július 1-je előtt.
            
            
               2. A III. szakasz rendelkezései vonatkoznak a következő járművekbe szerelt hangjelző rendszerekre: 
            
            
               a) valamennyi, 2019. július 1-je előtt jóváhagyott járműtípus, amennyiben a gyártó így dönt;
            
            
               b) az a) pontban említett típuson alapuló valamennyi új jármű; 
            
            
               c) valamennyi, 2019. július 1-jén vagy azt követően jóváhagyott járműtípus; 
            
            
               d) a c) pontban említett típuson alapuló valamennyi új jármű; 
            
            
               e) valamennyi új jármű 2021. július 1-jétől.
            
            
            
               II. SZAKASZ
            
         
         
            
               II.1.A rendszer teljesítménye
            
            
               Amennyiben a hangjelző rendszer fel van szerelve a járműre, meg kell felelnie a II.2. és a II.3. pontban említett követelményeknek.
            
            
               II.2.Üzemi körülmények
            
            
               a)A hangkibocsátás módja
            
            
               A hangjelző rendszernek automatikusan hangot kell kibocsátania a járműsebesség alsó tartományában az elindulástól megközelítőleg 20 km/h sebesség eléréséig, valamint tolatás közben. Amennyiben a jármű olyan belső égésű motorral van felszerelve, amely a fentiekben meghatározott járműsebesség-tartományon belül üzemben van, a hangjelző rendszernek nem kell hangot kibocsátania.
            
            
               A tolatásjelzővel felszerelt járművek esetében a hangjelző rendszernek nem szükséges hangot kibocsátania tolatás közben.
            
            
               b)Kapcsoló
            
            
               A hangjelző rendszert a járművezető számára könnyen elérhető kapcsolóval kell ellátni, így téve lehetővé a működtetést és a kikapcsolást. A jármű újraindításakor a hangjelző rendszer bekapcsolt állapotban kezd működni.
            
            
               c)Hangtompítás
            
            
               A hangjelző rendszer zajszintje csökkenthető a jármű üzemeltetése közben.
            
            
               II.3.A hang típusa és erőssége
            
            
               a)A hangjelző rendszer által kibocsátott hangnak folyamatosnak kell lennie, hogy tájékoztassa a gyalogosokat és a többi úthasználót az üzemben lévő járműről. A jármű működési módjának egyszerűen azonosíthatónak kell lennie a kibocsátott hang alapján, amelynek hasonlónak kell lennie az ugyanolyan kategóriájú, belső égésű motorral felszerelt jármű hangjához.
            
            
               b)A jármű működési módjának egyszerűen azonosíthatónak kell lennie a hangjelző rendszer által kibocsátott hang alapján, például a zajszintnek vagy a hang jellemzőinek automatikusan változnia kell a jármű sebességének megfelelően.
            
            
               c)A hangjelző rendszer által kibocsátott zajszint nem haladhatja meg jelentős mértékben a belső égésű motorral felszerelt és azonos körülmények között üzemelő, M1 kategóriába tartozó jármű zajszintjét.
            
            
               III. SZAKASZ
            
            
               III.1.A rendszer teljesítménye
            
            
               A hangjelző rendszernek teljesítenie kell a III.2–III.6. pontban foglalt követelményeket.
            
            
               III.2.Üzemi körülmények
            
            
               a)A hangkibocsátás módja
            
            
               A hangjelző rendszernek automatikusan hangot kell kibocsátania a járműsebesség alsó tartományában az elindulástól megközelítőleg 20 km/h sebesség eléréséig, valamint tolatás közben. Amennyiben a jármű olyan belső égésű motorral van felszerelve, amely az említett járműsebesség-tartományon belül üzemben van, a hangjelző rendszernek nem kell hangot kibocsátania.
            
         
         
            
               A 138. sz. ENSZ EGB-előírás
                  1
                6.2.8. szakaszában meghatározott követelményeknek +3 dB(A) tűrés mellett megfelelő teljes zajszinttel rendelkező járműveket nem kötelező hangjelző rendszerrel felszerelni. A 138. sz. ENSZ EGB-előírás 6.2.8. szakaszában a harmadoktávsávokra és a 138. sz. ENSZ EGB-előírás 6.2.3. szakaszában az ugyanezen ENSZ EGB-előírás 2.4. szakasza szerinti frekvenciaeltolásra vonatkozóan meghatározott követelmények nem vonatkoznak e járművekre.
            
            
               A tolatásjelzővel felszerelt járművek esetében a hangjelző rendszernek nem szükséges hangot kibocsátania tolatás közben, amennyiben a tolatásjelző hangja megfelel a 138. sz. ENSZ EGB-előírás 6.2. szakaszának második albekezdésében és 6.2.2. szakaszában meghatározott követelményeknek.
            
            
               A jóváhagyásra benyújtott járműtípus által kibocsátott hangot a 138. sz. ENSZ EGB-előírás 3. mellékletében, valamint 6.2.1.3. és 6.2.2.2. szakaszában meghatározott módszerekkel kell mérni.
            
            
               b)Kapcsoló
            
            
               A hangjelző rendszert el lehet látni olyan, a járművezető számára könnyen elérhető, be- és kikapcsolható mechanizmussal, amely lehetővé teszi a járművezető számára a hangjelző rendszer működésének felfüggesztését („szüneteltetési funkció”). Szüneteltetési funkció megléte esetén a hangjelző rendszernek a jármű újraindításakor bekapcsolt állapotba kell kapcsolnia.
            
            
               A szüneteltetési funkciónak továbbá teljesítenie kell a 138. sz. ENSZ EGB-előírás 6.2.6. szakaszában meghatározott követelményeket.
            
            
               c)Hangtompítás
            
            
               A hangjelző rendszer zajszintje csökkenthető a jármű üzemeltetése közben. Ilyen esetben a hangjelző rendszer zajszintjének teljesítenie kell a 138. sz. ENSZ EGB-előírás 6.2.8. szakaszában meghatározott követelményeket.
            
            
               III.3.A hang típusa és erőssége
            
            
               a)A hangjelző rendszer által kibocsátott hangnak folyamatosnak kell lennie, hogy tájékoztassa a gyalogosokat és a többi úthasználót az üzemben lévő járműről. A jármű működési módjának egyszerűen azonosíthatónak kell lennie a hang alapján, például a zajszintnek vagy a hang jellemzőinek automatikusan változniuk kell a jármű sebességének megfelelően. A hangnak hasonlónak kell lennie az ugyanolyan kategóriájú, belső égésű motorral felszerelt jármű hangjához.
            
            
               A következő szabályokat kell alkalmazni:
            
            
               i. ha a hangkibocsátás a jármű mozgó állapotában történik, a hangjelző rendszer hangjának teljesítenie kell (az adott esetnek megfelelően) a 138. sz. ENSZ EGB-előírás 6.2.1.1., 6.2.1.2., 6.2.1.3., 6.2.2.1., 6.2.2.2. és 6.2.3. szakaszában meghatározott követelményeket;
            
            
               ii. a jármű álló helyzetben is kibocsáthat hangot a 138. sz. ENSZ EGB-előírás 6.2.4. szakaszának megfelelően.
            
            
               b)A jármű gyártója lehetővé teheti, hogy a járművezető többféle hang közül válasszon, melyek mindegyikének teljesítenie kell a 138. sz. ENSZ EGB-előírás 6.2.5. szakaszában meghatározott követelményeket.
            
            
               c)A hangjelző rendszer által kibocsátott zajszint nem haladhatja meg jelentős mértékben a belső égésű motorral felszerelt és azonos körülmények között üzemelő, M1 kategóriába tartozó jármű zajszintjét. Emellett a 138. sz. ENSZ EGB-előírás 6.2.7. szakaszában meghatározott követelményeket kell alkalmazni.
            
            
               d)A 2. a) pont második albekezdésének megfelelő jármű által kibocsátott teljes zajszint nem haladhatja meg jelentős mértékben a belső égésű motorral felszerelt és azonos körülmények között üzemelő, M1 kategóriába tartozó jármű hozzávetőleges zajszintjét.
            
            
               III.4.A próbapályára vonatkozó követelmények
            
            
               2019. június 30-ig az ISO 10844:1994 szabvány is alkalmazható az ISO 10844:2014 szabvány alternatívájaként a próbapálya megfelelőségének a 138. sz. ENSZ EGB-előírás 3. mellékletének 2.1.2. szakasza szerinti ellenőrzésére.
            
            
               III.5.Típusbizonyítvány
            
            
               A járműgyártónak az EU-típusbizonyítványhoz csatolnia kell az alábbi dokumentumok valamelyikét:
            
         
         
            
               a) a 138. sz. ENSZ EGB-előírás 5.3. szakasza szerinti, az említett előírás 1. mellékletében található mintának megfelelő nyomtatványt;
            
            
               b) a hangjelző rendszer zajkibocsátási szintjének vizsgálati eredményeit az e rendeletnek megfelelő mérés alapján.
            
            
               III.6.Jelölések
            
            
               A hangjelző rendszer valamennyi elemén fel kell tüntetni az alábbi jelöléseket:
            
            
               a)a gyártó kereskedelmi nevét vagy védjegyét;
            
            
               b)a hozzárendelt azonosító számot.
            
            
               A jelöléseknek eltávolíthatatlanoknak és jól olvashatóknak kell lenniük.
            
            
               ”
            
         
         
            
                  
                     (1)
                  HL L 9., 2017.1.13., 33. o.